Fadhela Bakouche, yellan seg teɣlamt ay yessuddsen tadyant-a, tenna-d i Tnegga n Yisalan n Zzayer, dakken « aselket n ukeṛmus yezmer ad yalel tiwaculin akken ad rnunt ad rebḥent ugar n yidrimen, ladɣa deg wayen yerzan iɣsan n ukeṛmus yellan d afaris d-yettwassutren deg tesnajya d ushuski ».
Seg yidis-nnes, Arezki Imakhmoukhen, yellan d imzikken deg tedyant-a, yessegza-d i yinerzafen d yimkerrazen, tarrayin tigejdanin n tuẓut n ukeṛmus, yernu yenna-d dakken win ara t-yeskurrzen yezmer ad yeg aya ama akken ad yessenz agummu n yimɣi-a, niɣ ad d-yekkes seg-s iɣsan-nnes ayseg ara d-ssfen azatim.
Daɣ, iḥder n ukeṛmus d win aydeg d-ssuddumen mennaw n yifarisen. Llan wid ay d-yettgen yes-s taclaḍt, am wakken ay tt-ttetten deg seksu. Daɣ, agummu n ukeṛmus ttgen-d yes-s amerkuc, am wakken ay d-ttgen yes-s iẓem.
Tameɣra n ukeṛmus tebda ass n ukwas yezrin yernu ad tfuk ass n usiḍyas. Ta d tameɣra ay yeǧǧan isemmuras ad rzun ɣef yiɣrem n Ssaḥel akken ad ssnen afaris-a d wakk ayen izemren ad yettweg yes-s. I usmekti, iɣrem n Ssaḥel yewwi arraz n yiɣrem azedgan akk deg 2019.
kab_Latn kab_Latn kab_Latn kab_Latn